السلام عليكم ورحمة الله وبركاته. بسم الله الرحمن الرحيم. الحمد لله والصلاة والسلام على رسول الله. صلى الله عليه واله وصحبه ومن والاه وبعد اه يمكن من اكتر الاسئلة اللي بتيجي لي في المسجد انا بنتي معمول لها سحر. انا معمول سحر للمحل عندي. انا الكاميرات جابت لي واحد بيرش مية قدام المحل
وانا مش عارف عندي ايه في البيت لأ احنا بنشوف ايه والناس اصبحت عاطيه لهذا الموضوع قدر كبير جدا من حياته. وفي بعض الاوقات بيصل الامر لحالة من الهوس. وان كل حاجة موجودة في حياتنا هي عبارة عن سحر وعبارة عن ان الشياطين والجن هي اللي عاملة لنا الازمة
وانا النهاردة عايز اقول انت لو عندك مملكة جن. مملكة جن هو العلاج والحل في كلمة واحدة. يمكن بعضكم الله هيستقل الكلمة شوية ولكن انا هتكلم معكم من منطلق ان ده غيب والنبي هو اللي حل لنا الاشكالية دي. في مرة
كان في حد بيشتكي فعلا ان البيت فعلا فيه مشاكل. وجه حد صاحبنا متخصص في قضية العلاج والكلام ده. فهو بيقرأ البيت كله فعلا الجن نطق اتكلم الا كان في شاب ملتزم جوة البيت كده آآ الجن الاربعة الزوج والزوجة اللي هو الاب والام والاولاد الجن لما اتكلم جاء الجن بقى
وكل بالشاب ده قعد يبكي وقعد يعيط وحرام عليكم وكفاية اللي هو بيعمله في. آآ انا ضعفت انا بموت انا هو مبهدلني. فالاخ مالك بيقول له طب انت متبهدل ليه ومش قادر تتسلط عليه ليه ؟ فقال له كلمة هي درس النهاردة. قال له ده ما بيعملش حاجة الا وهو بيقول بسم الله
يسلط عليه. شفت بسم الذي فهو بيقول كل اما ييجي يعمل حاجة يقول بسم الله. فاحنا مش قادرين نعمل معه حاجة. فطبعا حضراتكم لو في موقف زي ده آآ منهج حياتكم ان انتم تيجي تاكل تيجي تشرب تيجي تدخل تيجي تخرج تيجي تلبس تيجي تعمل اي حاجة هتقول ايه ها بسم الله ودي مشكلة عند كتير من الناس
ان هو ممكن يصدق الجن انما لما نيجي عند كلام النبي يبقى فيه ايه ؟ صلوا على سيدنا النبي صلى الله عليه وسلم. انا باقول لك النهاردة خليني اعترف ان انت عندك مملكة جن
وان انت عندك سحر وان انت موكل بك عشرات من الجن. هي الحل في كلمة واحدة. تعرف حضرتك قبل ما تعمل اي حاجة تقول بسم الله بس سيدنا النبي علمنا ان الانسان الذي يبدأ كل فعل في حياته ببسم الله الرحمن الرحيم او بسم الله فانه لا طاقة
للجن على هذا الانسان. الجن لو قرب من انسان قال بسم الله يولع يحترق يموت. احنا مشكلتنا الحقيقية ان الجن فعلا سلط علينا بان احنا ما بنقولش بسم الله في حياتنا. وتعال بقى مش هنقلك على الجن اللي كان بيقول هو قال ما بتسلطش عليه علشان بيقول بسم الله. تعال ننتقل لكلام
سيدنا رسول الله صلى الله عليه وسلم. كم الاحاديث اللي النبي صلى الله عليه وسلم كان يقول لنا فيها ان اللي يبدأ دايما اي حاجة في حياته ببسم الله لا يسلط عليه الشيطان. تعالوا اول حديث معنا النهاردة. هو حضرتك وانت داخل الحمام بتقول ايه؟ بسم الله قبل ما تخش. اللهم اني اعوذ
من الخبث ها والخباث. ليه بتقول بسم الله؟ سيدنا النبي قال لنا كده اكتر الناس على فكرة اللي بتتلمس العيال اللي دايما بتتلمس في الحمام بتتلمس علشان الاب ما علمهوش يا ابني وانت داخل قل بسم الله. سيدنا رسول الله علمنا. انت داخل تستحمى انت هتقلع هدومك. الزوجة داخلة تغتسل هتقلع
صومها والجن يحب اوي يشوف الاجساد وهي عارية. الجن بيحب كده. الجن يحب دايما التعري. قال الله سبحانه وتعالى ينزع عنهما ايه؟ لباسهم سهما ليريهما هو الجن بيحب يشوف الاجساد العارية. ولما بيعجب بجسم عاري يتلبس به. سيدنا النبي يقول لنا عايز ربنا
تنجيك من ده قول بسم الله وانت داخل. ليه يا رسول الله؟ قال صلى الله عليه واله وسلم ستر ما بين الجن وعورات بني ادم اذا فهم دخلوا الكنيسة ان يقولوا بسم الله. قلت بسم الله ربنا يجعل الجن اعينها تتعمى. فما تشوفكش اصلا. ولا ترى
جسد الزوجة ولا جسد بنتك وهي عارية؟ علشان كده احنا اتعلمنا واحنا داخلين الحمام نقول بسم الله. ليه ؟ علشان ربنا سبحانه وتعالى يحول ما بين الجن وما بينا. ادي حديث. حديث ثاني. سيدنا رسول الله صلى الله عليه وسلم. علمنا واحنا داخلين بيوتنا. اول كلمة نقولها واحنا داخلين البيت نقول
بتقول ايه؟ ها؟ ليه تقول بسم الله؟ النبي صلى الله عليه وسلم علمنا ان وانا داخل بيت انا بخش البيت العيال معي ما حدش يخش غير لما يقول بسم الله. ليه؟ لان سيدنا النبي علمنا ان الشيطان اذا اراد ان يدخل بيتك علشان يبات عندك. فاذا دخل الانسان
بيته فقال بسم الله قال الشيطان لا مبيت لنا الليل. مش هنعرف نخش نبات عندهم النهاردة. مش هنعرف نخش بقى ايه النار بين الزوج والزوجة وبين الاولاد. اولادك في بعض اوقات انت تقول العيال متعفرتة ليه؟ والصغير ماسك في الكبير والكبير بيشتم الصغير والكبير ماسك في البنت والبنت
ماسكة في الولد؟ ايوة حضرتك ما انت حضرتك وانت داخل ما قلتش بسم الله فالشياطين دخلت فمولعة في البيت. انما تعالى علم نفسك وعلم ولادك وانت داخل البيت تقول بسم الله
اول ما تقول بسم الله وتخش برجلك جوة البيت تكون النتيجة ان الشياطين ما تخشش. علم ولادك ده. علم ابنك وهو راجع من الدرس ما يخشش البيت غير لما يقول بسم الله
حديث رقم تلاتة. النبي صلى الله عليه وسلم يقول لنا وان العبد اذا قدم له طعامه فقال بسم الله. قال الشيطان لم ندرك المبيت ولم ندرك العشاء. لا ناكل ولا نعرف نخش البيت. فتكون النتيجة اكلك مليان بركة. وهتلاقي عيالك وهم قاعدين ياكلوا راضيين عن الاكل حتى لو
تراب وزلط هيبقوا راضيين. انما احنا بنتتعب وبنتبهدل وبنجيب لعيالنا الاكل و خدوا وكلوا ويقوموا زعلانين مع بعض ويقوموا مدايقين والابن يقول الام انت انت ما انت ايه اللي انت عاملاه لنا ده! ايوة ما هي الشياطين قاعدة جوة. انما تعال وانت داخل البيت بسم الله. تعال خش النهاردة وانت بتاكل بسم الله. وعلم ولادك
حدش ياكل غير يقول بسم الله يبارك لك في ذلك. حديس رقم اربعة خد بالك ان الله لا يستحي من الحق. الزوج لما يكون في لقاء بينه وبين زوجته الشيطان يشغل دماغه
عارف يشغل دماغه ليه ؟ علشان الشيطان يستمتع بزوجتك عن طريقك. الشيطان بيحب ده قوي. يخليك تنسى وانت مع زوجتك تقول بسم الله علشان حاجتين. رقم واحد انه يستمتع بزوجتك. رقم اتنين انه يتسلط ازا ربنا قدر من ورا اللقاء دا طفل او الكلام دا
يسلط عليه علشان كده سيدنا النبي علمنا ان الرجل اذا اتى اهله فقال صلى الله عليه وسلم اذا اتى احدكم اهله فليقل بسم الله اللهم جنبنا الشيطان وجنب الشيطان ما رزقتنا. فان قدر بينهما ولد لم يمسه الشيطان. يبقى حتى
دي تقول بسم الله. سبحان الله! الحديس رقم ستة. انا معكم لحد الحديس رقم مية وخمسين. اه والله. والله كده. سيدنا النبي صلى الله عليه وسلم علمنا علمنا ايه؟ علمنا في نقطة كمان الا وهي ان انت لما تيجي تنام قل بسم الله. طب هقول ايه بسم الله وانا جاي انام. قال لك ما هو الشيطان انما
سلط على الانسان في لحظات نومه. ويجي بقى يقعد يوسوس لك بقى بالاحلام المفزعة المحزنة اللي تضايقك وتفضل قاعد طول النهار نفسيتك زي الزفت. والسبب في ده رؤية انت شفتها بالليل. قال رسول الله الحديس رقم كم؟ اختلف اهل المسجد على قولين ستة وسبعة. مش
قال صلى الله عليه وسلم الرؤيا ثلاثة رؤيا تهاويل وتحزين من الشيطان. يبقى الشيطان يجي لك في رؤية عايز ايه؟ تقوم مدايق وتقوم مخنوق وتيجي تشتكي تقول لي والله العظيم انا جاي اقوم انا حاسس انا عايز اقوم ومش قادر. يا شيخ ده انا متكتف والناس تقول لك اصل ده
بتاع النوم الشيطان الجاثوم بتاع النوم. ما فيش حاجة اسمها جاثوم على فكرة. ولكن هو الشيطان متسلط عليك. متسلط عليك ليه؟ لان انت ما سمتش لما تيجي تنام ويقلقك ويتسلط عليك وانت نايم عشان ما تختمش يومك بالذكر. هنختم بالحديثين داهم وتقوموا تروحوا نكمل درس بكرة. سيدنا رسول الله صلى الله عليه
وسلم يقول في الحديث كان اذا اوى الى فراشه قال باسمك اللهم وضعت جنبي وبك ارفعه. اللهم ان امسكت نفسي فارحمها وان ان ارسلتها فاحفظها بما تحفظ به عبادك الصالحين. ثم يقرأ اية الكرسي فاذا سمى وقرأ اية الكرسي ارسل الله له حافظا
فلا يزال على رأسه حتى يستيقظ حافظا يعني ملك. يفضل الملك واقف كده هو حواليك. يمنع الشياطين اللي هي تقرب منك. فتلاقي سبحان الله! انت قايم مرتاح! مش زي ما بعض الناس بتعمل ينام ويقوم انا قايم ضهري متكسر. انا جسمي تعبان! ايوة ما هو الشيطان اتسلط! قل بسم الله لما تيجي
وسيدنا النبي صلى الله عليه وسلم يقول لنا ان من اكتر المواطن اللي الشيطان بيتسلط فيها على الانسان بعد الصلاة ووقت النوم. ليه بعد الصلاة؟ اصل انت لو قلت سبحان الله تلاتة
والحمد لله تلاتة وتلاتين والله اكبر تلاتة وتلاتين. ربنا عز وجل يغفر لك ذنوبك وان كانت مثل زبد البحر. فهو مش عايز تصل لمرحلة المغفرة فييجي يشغلك ولما تيجي تنام
انت هتيجي بقى تختم بقى بالتسبيح والتحميد والتكبير. ييجي بقى هنا يشغلك. ليه؟ علشان تنام على غير ذكر. فلو نمت على غير ذكر يبقى سهل ان هو ها يسيطر عليه. علشان كده انا باقول لكم دايما والله كلمة بسم الله خليها دايما على لسانك. وكان من هديه صلى الله عليه وسلم ازا دخل المسجد قال بسم الله
واذا خرج قال بسم الله اذا خرج من بيته قال بسم الله وازا دخل قال بسم الله. حياة النبي كانت كلها مربوطة ببسم الله الرحمن الرحيم. ليه يبعد عنه. نكمل ان شاء الله في الدرس القادم. باذن الله تبارك وتعالى